《感寓 其十七》
宋代·刘弇

我闻迷涂说，未远胜不还。云何之楚客，北首骛燕山。

山魈独足笑，短尾阴狐鸾。荆棘与风波，平地乃等闲。

君平反初役，无为跌其间。步兵足长恸，杨朱彫泣颜。

经涂有九轨，聊以慰跻攀。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。